ᱱᱟᱜᱟ

ᱱᱟᱜᱟ (ᱵᱚᱨᱢᱤ : နာဂ, ᱤᱝᱞᱤᱥ: Naga) ᱥᱤᱧᱚᱛ ᱨᱮᱱᱟᱜ ᱢᱤᱫ ᱟᱥᱚᱞ ᱡᱟᱱᱟᱡᱟᱹᱛᱤ  ᱠᱟᱱᱟ ᱠᱚ᱾ ᱱᱩᱠᱩᱣᱟᱜ ᱛᱟᱦᱮᱱ ᱴᱚᱴᱷᱟ ᱥᱤᱧᱚᱛ ᱨᱮᱱᱟᱜ ᱥᱟᱢᱟᱝ-ᱮᱛᱚᱢ ᱴᱚᱴᱷᱟ ᱥᱮ ᱢᱭᱟᱝᱢᱟᱨ ᱨᱮᱱᱟᱜ ᱯᱟᱪᱮ-ᱮᱛᱚᱢ ᱴᱚᱴᱷᱟ ᱨᱮ ᱢᱮᱱᱟᱜ ᱠᱚᱣᱟ᱾ ᱥᱤᱧᱚᱛ ᱨᱮ ᱱᱩᱠᱩ ᱱᱟᱜᱟᱞᱮᱸᱰ ᱯᱚᱱᱚᱛ ᱨᱮ ᱟᱭᱢᱟ ᱜᱩᱴ ᱦᱚᱲ ᱠᱚ ᱢᱮᱱᱟᱜ ᱠᱚᱣᱟ᱾ ᱒᱐᱑᱒ ᱨᱮ ᱱᱚᱸᱰᱮ ᱫᱚ ᱱᱩᱠᱩᱣᱟᱜ ᱮᱞᱮᱞ ᱑᱙ ᱞᱟᱠᱷ ᱫᱚᱨᱡᱽ ᱨᱮᱱᱟᱜ ᱦᱩᱭ ᱟᱠᱟᱱᱟ᱾ ᱱᱟᱶᱟ ᱠᱷᱚᱱ ᱮᱴᱟᱜ ᱱᱩᱠᱩ ᱢᱟᱬᱤᱯᱩᱨᱤ,ᱟᱥᱟᱢ,ᱟᱨᱩᱬᱟᱪᱟᱞ ᱯᱨᱚᱫᱮᱥ ᱨᱮ ᱦᱚᱸ ᱱᱩᱠᱩᱣᱟᱜ ᱟᱹᱰᱤ ᱥᱚᱠᱛᱚ ᱦᱚᱲ ᱜᱩᱴ ᱢᱮᱱᱟᱜ ᱠᱚᱣᱟ᱾

ᱱᱟᱜᱟᱢ
᱑᱘᱙᱐ ᱨᱮ ᱱᱟᱜᱟ ᱡᱟᱱᱟᱡᱟᱹᱛᱤ ᱨᱤᱱᱤᱡ ᱦᱚᱲ ᱵᱨᱤᱴᱤᱥ ᱵᱟᱝ ᱠᱷᱚᱱ ᱢᱟᱲᱟᱝ ᱦᱟᱹᱵᱤᱡ ᱱᱚᱶᱟ ᱵᱟᱦᱨᱮ ᱡᱮᱜᱮᱛ ᱠᱷᱚᱱ ᱚᱠᱚᱭ ᱦᱚᱸ ᱥᱩᱯᱩᱨ ᱵᱟᱝ ᱠᱚ ᱛᱟᱦᱮᱸᱜ ᱠᱟᱱᱟ᱾ ᱑᱘᱒᱘ ᱦᱟᱹᱵᱤᱡ ᱟᱥᱟᱢ ᱵᱨᱤᱴᱤᱥ ᱥᱟᱥᱚᱱ ᱠᱷᱚᱱ ᱜᱚᱵᱚᱞ ᱨᱮ ᱦᱮᱡ ᱟᱠᱟᱱᱟ᱾ ᱢᱮᱱᱠᱟᱷᱟᱱ ᱱᱟᱜᱟ ᱡᱟᱱᱟᱡᱟᱹᱛᱤ  ᱫᱤᱱᱟᱹᱢ ᱛᱮ ᱟᱥᱟᱢ ᱨᱮᱱᱟᱜ ᱥᱤᱢᱟᱣᱚᱨᱛᱤ ᱴᱚᱴᱷᱟ ᱨᱮ ᱞᱟᱹᱲᱦᱟᱹᱭ ᱞᱟᱹᱜᱤᱫ ᱛᱟᱦᱮᱱ᱾ ᱑᱘᱔᱕ ᱨᱮ ᱱᱟᱜᱟ ᱥᱚᱨᱫᱟᱨ ᱥᱟᱶ ᱤᱝᱜᱽᱨᱟᱡ ᱠᱚ ᱵᱩᱡᱷᱟᱹᱣ ᱦᱩᱭ ᱮᱱᱟ ᱡᱟᱦᱟᱸ ᱫᱚ ᱱᱟᱜᱟ ᱛᱟᱯᱟᱢ ᱵᱚᱸᱫᱚ ᱞᱟᱹᱜᱤᱫ ᱛᱮ ᱨᱟᱡᱤ ᱦᱩᱭ ᱮᱱᱟᱭ᱾ ᱢᱮᱱᱠᱟᱷᱟᱱ ᱟᱱᱟ ᱛᱟᱭᱚᱢ ᱥᱟᱢᱡᱷᱚᱛᱟ  ᱨᱮᱱᱟᱜ ᱩᱞᱞᱚᱸᱜᱷᱚᱱ ᱦᱩᱭᱩᱜ ᱛᱮᱜᱮ ᱛᱟᱦᱮᱸ ᱮᱱ᱾Upadhyay, R. Naga Insurgency - A confusion of war or peace (Paper No. 1256, 17 ᱯᱷᱮᱵᱽᱨᱩᱣᱚᱨᱤ 2005, South Asia Analysis)

᱑᱘᱔᱒ ᱨᱮ ᱤᱝᱜᱽᱨᱟᱡ ᱫᱚ ᱱᱚᱶᱟ ᱴᱚᱴᱷᱟ (ᱱᱟᱜᱟᱞᱮᱸᱰ) ᱨᱮ ᱟᱡᱟᱜ ᱤᱡ ᱥᱮᱱᱟ ᱦᱟᱹᱴᱤᱧ ᱯᱟᱨᱥᱟᱞ ᱠᱮᱫ ᱠᱚᱣᱟᱭ᱾ ᱢᱮᱱᱠᱟᱷᱟᱱ ᱑᱙᱗᱘ ᱨᱮ ᱚᱸᱜᱽᱢᱤ ᱱᱟᱜᱟ ᱠᱚ ᱤᱝᱜᱽᱨᱟᱡ ᱠᱮᱢᱯᱚ ᱨᱮ ᱫᱚᱦᱟᱲᱟ ᱛᱮ ᱠᱚ ᱯᱟᱸᱡᱟ ᱜᱚᱡ ᱮᱱᱟ᱾ ᱱᱚᱶᱟ ᱨᱮᱱᱟᱜ ᱛᱮᱞᱟ ᱤᱝᱜᱽᱨᱟᱡ ᱫᱚ ᱯᱟᱸᱡᱟ ᱦᱩᱭᱛᱮ ᱮᱱᱟ ᱟᱨ ᱟᱭᱢᱟ ᱱᱟᱜᱟ ᱟᱹᱛᱩ ᱨᱮ ᱥᱮᱸᱜᱮᱞ ᱞᱟᱜᱟᱣ ᱮᱱᱟ᱾
ᱤᱥᱚᱭ ᱢᱤᱥᱱᱚᱨᱤ ᱠᱚ
᱑᱙ ᱣᱤ ᱥᱟᱛᱟᱵᱟᱫᱤ ᱠᱷᱚᱱ ᱢᱩᱪᱟᱹᱫ ᱨᱮ ᱱᱚᱸᱰᱮ ᱤᱥᱚᱭ ᱢᱤᱥᱱᱚᱨᱤ ᱠᱚ ᱦᱮᱡ ᱞᱮᱱ ᱟᱨ ᱟᱭᱢᱟ ᱜᱟᱱ ᱱᱟᱜᱟ ᱠᱚᱣᱟᱜ ᱫᱷᱚᱨᱚᱢ ᱵᱚᱫᱚᱞ ᱮᱱᱟ᱾ ᱚᱱᱟᱛᱮ ᱱᱩᱠᱩ ᱢᱤᱥᱱᱚᱨᱤ ᱠᱚ ᱫᱚ ᱱᱚᱶᱟ ᱨᱮᱱᱟᱜ ᱛᱟᱦᱮᱱ ᱵᱮᱵᱚᱥᱛᱟ ᱠᱷᱚᱱ ᱱᱟᱜᱟ ᱠᱚ ᱯᱨᱚᱵᱷᱟᱣ ᱮᱱᱟ᱾ ᱟᱱᱟᱛᱮ ᱢᱤᱥᱱᱚᱨᱤ ᱫᱚ ᱱᱩᱠᱩᱣᱟᱜ ᱥᱟᱶᱛᱟ ᱟᱨ ᱟᱹᱨᱤᱪᱟᱹᱞᱤ ᱨᱩᱯ ᱫᱚ ᱵᱚᱫᱚᱞ ᱠᱮᱫ ᱟᱭ᱾ 

ᱛᱤᱦᱤᱱ ᱟᱢᱫᱟᱡᱽ ᱙᱔% ᱱᱟᱜᱟ ᱤᱥᱚᱭ ᱠᱟᱱᱟ ᱠᱚ᱾

ᱵᱮᱜᱟᱨ ᱫᱤᱥᱚᱢ ᱞᱟᱹᱜᱤᱫ ᱠᱩᱨᱩᱢᱩᱴᱩ

ᱚᱸᱜᱽᱢᱤ ᱡᱚᱯᱤ ᱯᱷᱤᱡᱚ ᱫᱚ ᱱᱟᱜᱟ ᱠᱚᱣᱟᱜ ᱠᱩᱨᱩᱢᱩᱴᱩ ᱞᱟᱹᱜᱤᱫ ᱱᱟᱜᱟ ᱱᱮᱥᱱᱚᱞ ᱠᱚᱣᱩᱸᱥᱤᱞ ᱨᱮᱱᱟᱜ ᱜᱚᱴᱷᱚᱱ ᱠᱮᱫ-ᱟᱭ ᱡᱟᱦᱟᱸ ᱩᱫᱽᱫᱮᱥᱭᱚ ᱡᱩᱫᱟᱹ ᱱᱟᱜᱟ ᱯᱚᱱᱚᱛ ᱵᱟᱱᱟᱣ ᱮᱱ ᱛᱟᱦᱮᱱᱟ᱾ ᱡᱩᱱ ᱑᱙᱔᱐ ᱨᱮ ᱱᱟᱜᱟ ᱱᱮᱥᱱᱚᱞ ᱠᱚᱣᱩᱸᱥᱤᱞ ᱨᱤᱱᱤᱡ ᱤᱝᱜᱽᱨᱟᱡ ᱠᱷᱚᱱ ᱙ ᱥᱩᱛᱨᱤ ᱵᱩᱡᱷᱟᱹᱣ ᱦᱩᱭ ᱟᱠᱟᱱ ᱢᱮᱱᱠᱟᱷᱟᱱ ᱟᱭᱢᱟ ᱱᱟᱜᱟ ᱠᱚ ᱠᱚ ᱵᱤᱨᱚᱫᱷ ᱠᱮᱫ-ᱟ᱾

ᱯᱟᱹᱨᱥᱤ (ᱨᱚᱲ)
ᱱᱩᱠᱩᱣᱟᱜ ᱟᱥᱚᱞ ᱯᱟᱹᱨᱥᱤ ᱠᱩᱠᱤ-ᱪᱤᱱ ᱱᱟᱜᱟ ᱯᱟᱹᱨᱥᱤ ᱠᱚ ᱠᱟᱱᱟ᱾ ᱱᱚᱶᱟ ᱠᱷᱚᱱ ᱮᱢᱟᱜ ᱩᱱᱠᱩ ᱫᱚ ᱠᱨᱤᱭᱚᱞ ᱯᱟᱹᱨᱥᱤ ᱨᱮᱱᱟᱜ ᱦᱚᱸ ᱵᱤᱠᱟᱥ ᱦᱩᱭ ᱮᱱᱟ ᱡᱟᱦᱟᱸ ᱫᱚ ᱱᱚᱶᱟ ᱟᱯᱟᱥ ᱨᱮ ᱜᱟᱞᱢᱟᱨᱟᱣ ᱞᱟᱹᱜᱤᱫ ᱛᱮ ᱠᱟᱱ ᱛᱟᱦᱮᱱ᱾

ᱥᱚᱢᱟᱡᱽ (ᱥᱟᱶᱛᱟ)
ᱟᱹᱨᱤᱪᱟᱹᱞᱤ ᱞᱮᱠᱟᱛᱮ ᱠᱷᱚᱱ ᱱᱟᱜᱟ ᱟᱹᱛᱩ ᱨᱮ ᱠᱚ ᱛᱟᱦᱮᱱᱟ᱾ ᱱᱩᱠᱩᱣᱟᱜ ᱟᱥᱚᱞ ᱫᱷᱚᱸᱫᱷᱟ(ᱠᱟᱹᱢᱤ ᱦᱚᱨᱟ) ᱫᱚ ᱥᱮᱸᱫᱽᱨᱟ ᱠᱟᱱᱟ᱾ ᱱᱩᱠᱩ ᱫᱚ ᱵᱤᱨ ᱡᱟᱱᱣᱟ ᱠᱚ ᱠᱚ ᱥᱮᱸᱫᱽᱨᱟ ᱠᱚᱣᱟ᱾ ᱱᱩᱠᱩ ᱟᱯᱟᱱᱟᱨ ᱚᱲᱟᱜ ᱫᱚ ᱢᱟᱜ ᱨᱮᱱᱟᱜ ᱠᱚ ᱵᱟᱱᱟᱣ-ᱟ᱾ ᱱᱩᱠᱩ ᱡᱚᱫᱷᱟ ᱡᱟᱱᱟᱡᱟᱹᱛᱤ ᱠᱟᱱᱟ ᱠᱚ᱾ ᱱᱩᱠᱩᱣᱟᱜ ᱵᱤᱨᱫᱟᱨ ᱠᱚ ᱜᱮ ᱧᱮᱞ ᱠᱟᱛᱮᱜ ᱧᱮᱞ ᱩᱨᱩᱢ ᱠᱟᱛᱮᱜ ᱱᱩᱠᱩᱣᱟᱜ ᱵᱟᱯᱞᱟ ᱦᱩᱭᱩᱜ ᱠᱟᱱᱟ᱾ 

ᱛᱤᱨᱞᱟ ᱠᱚᱣᱟᱜ ᱫᱚᱥᱟ ᱦᱚᱸ ᱱᱩᱠᱩ ᱡᱟᱹᱛᱤ ᱫᱚ ᱦᱩᱱᱟᱧ ᱱᱟᱯᱟᱭᱟ᱾ ᱱᱩᱠᱩ ᱫᱚ ᱯᱩᱨᱟ ᱧᱟᱢ ᱟᱲᱟᱜ ᱜᱮᱭᱟ ᱠᱚ᱾ 
ᱢᱮᱛᱟᱣᱟᱜ ᱞᱮᱠᱟᱛᱮ ᱙᱔% ᱱᱟᱜᱟ ᱤᱥᱚᱭ ᱠᱟᱱᱟ ᱠᱚ᱾ ᱟᱫᱷᱟᱱ ᱱᱟᱜᱟ ᱜᱩᱴ ᱠᱚ ᱫᱚ ᱥᱚᱨᱣᱟᱢᱛᱣᱟᱫᱤ ᱦᱚᱸ ᱢᱮᱱᱟᱜ ᱠᱚᱣᱟ᱿
ᱥᱟᱹᱠᱷᱭᱟᱹᱛ